Raudeniškių tvenkinys
Raudeniškių tvenkinys – tvenkinys Lietuvoje, Kalvarijos savivaldybėje, 3 km į pietryčius nuo Kalvarijos. Sudarytas užtvenkus Orijos upelį (Gasdos intakas) 2 km nuo jo žiočių. Tvenkinio ilgis iš pietvakarių į šiaurės rytus – 1,07 km, plotis – iki 0,42 km. Altitudė 114 m. Krantai daugiausia aukštoki. Pietvakarinis tvenkinio galas užpelkėjęs, apaugęs medžiais ir krūmais. Aplink tvenkinį plyti kalvoti dirbami laukai. Šalia tvenkinio įsikūrę kaimai: Raudeniškiai, Orija, Raudenis. Tvenkinys įrengtas 1973 m.